PATVIRTINTA

Josvainių socialinio ir ugdymo centro

Direktorės 2023 m. rugsėjo 21 d.

įsakymu Nr. V1-

**ATLYGINIMO DYDŽIO UŽ VAIKŲ, UGDOMŲ PAGAL IKIMOKYKLINIO IR (AR) PRIEŠMOKYKLINIO UGDYMO PROGRAMAS, IŠLAIKYMĄ JOSVAINIŲ SOCIALINIAME IR UGDYMO CENTRE NUSTATYMO IR PANAUDOJIMO**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Atlyginimo dydžio už vaikų, ugdomų pagal ikimokyklinio ir (ar) priešmokyklinio ugdymo programas (toliau – ugdymo programas), išlaikymą Josvainių socialinio ir ugdymo centre (toliau – darželis) nustatymo tvarkos aprašas (toliau – aprašas) parengtas vadovaujantis Kėdainių rajono savivaldybės tarybos 2019 m. lapkričio 29 d. Nr. sprendimu Nr. TS-247 „Dėl atlyginimo dydžio už vaikų, ugdomų pagal ikimokyklinio ir (ar) priešmokyklinio ugdymo programas, išlaikymą savivaldybės švietimo įstaigose nustatymo tvarkos aprašo patvirtinimo“ ir vėlesniais jo pakeitimais.

2. Šis aprašas reglamentuoja atlyginimo dydžio už vaikų, ugdomų pagal ugdymo programas darželyje, išlaikymo dydžio nustatymą, lengvatų taikymo ir tam būtinų dokumentų pateikimo, atlyginimo mokėjimo sąlygas ir tvarką už paslaugas, kurios nėra finansuojamos iš valstybės biudžeto, gautų lėšų paskirstymą.

3. Atlyginimas už vaikų, ugdomų pagal ugdymo programas darželyje, išlaikymą (toliau –atlyginimas) susideda iš:

3.1. atlyginimo už maitinimą – išlaidos maisto produktams;

3.2. atlyginimo darželio reikmėms – ugdymo priemonėms įsigyti ir higienos normoms užtikrinti.

4. Atlyginimą moka tėvai (globėjai, rūpintojai), kurių vaikai ugdomi pagal ikimokyklinio ir priešmokyklinio ugdymo programas.

5. Apraše vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

**II SKYRIUS**

**ATLYGINIMO DYDŽIO UŽ VAIKŲ MAITINIMĄ NUSTATYMAS**

6. Vaikų, ugdomų pagal ugdymo programas, tėvai (globėjai, rūpintojai), turi teisę pasirinkti maitinimų skaičių pagal tai, kiek valandų per dieną vaikas praleidžia darželyje:

6.1. maitinimą tris kartus per dieną (pusryčius, pietus ir pavakarius), jeigu darželyje būna nuo 7.30 val. iki 17.30 val.;

6.2. maitinimą du kartus per dieną (pusryčius ir pietus) ir (ar) (pietus ir vakarienę), jeigu darželyje būna ne ilgiau kaip 6 valandas;

6.3. maitinimą vieną kartą per dieną (pietus), jeigu darželyje būna ne ilgiau kaip 4 valandas.

7. Tėvai (globėjai, rūpintojai), pateikę prašymą darželio direktoriui, turi teisę atsisakyti maitinimo paslaugų, jeigu vaikas darželyje būna ne ilgiau kaip 4 val. per dieną.

8. Pageidaujantiems maitintis taikoma vaiko amžiaus grupės maitinimosi išlaidų norma.

9. Vaikų, ugdomų pagal ikimokyklinio ir (ar) priešmokyklinio ugdymo programas, tėvai (globėjai, rūpintojai) moka 100 procentų vaikų dienos maitinimo normos dydžio mokestį už maitinimą, už kiekvieną vaiko lankytą dieną:

9.1. lopšelio grupės vaikams (1–3 metų) – iki 2,90 Eur/d.;

9.2. darželio grupės vaikams (3–6 metų) – iki 3,20 Eur/d.;

9.3. priešmokyklinės grupės vaikams\* – iki 3,20 Eur/d.

\* – vaikai, kurie mokosi pagal priešmokyklinio ugdymo programą turi teisę į nemokamus pietus, nevertinant gaunamų pajamų. Ekstremaliosios situacijos, ekstremaliojo įvykio ir (ar) karantino metu ar kitu *force majeure* atveju sustabdžius ugdymo organizavimo procesą darželyje, maitinimo paslauga neteikiama (jei tai daryti draudžia Lietuvos Respublikos Vyriausybės nutarimai, Lietuvos Respublikos sveikatos apsaugos ministro įsakymai ar Valstybės lygio ekstremaliosios situacijos valstybės operacijų vadovo sprendimai). Tokiomis aplinkybėmis nemokamą maitinimą gaunantiems vaikams užtikrinamas nemokamo maitinimo teikimas aprūpinant juos maisto produktų daviniais.

**III SKYRIUS**

**ATLYGINIMO UŽ VAIKŲ MAITINIMĄ LENGVATŲ TAIKYMAS IR TAM BŪTINŲ DOKUMENTŲ PATEIKIMAS**

10.  Atlyginimo už vaikų, ugdomų pagal ikimokyklinio ugdymo programą, maitinimą dydis mažinamas 50 procentų, jeigu pateikiami reikalingi patvirtinantys dokumentai, kai:

10.1. vaikui nustatytas neįgalumas;

10.2. vaiko tėvai (globėjai) pagal Lietuvos Respublikos piniginės socialinės paramos nepasiturintiems gyventojams įstatymą gauna socialinę pašalpą;

10.3. vaiką augina vienas iš tėvų, o kitas – miręs, dingęs be žinios, atlieka bausmę įkalinimo įstaigoje – ir vidutinės pajamos vienam šeimos nariui per mėnesį yra mažesnės nei 2,5 valstybės remiamų pajamų dydžio;

10.4. vaikas auga moksleivių ar studentų šeimoje, kurioje vienas iš tėvų mokosi mokymo įstaigos dieniniame skyriuje, bet ne ilgiau iki jam sukaks 29 metai;

10.5. šeima augina tris ir daugiau vaikų iki 18 metų, taip pat ir vyresnius, besimokančius bendrojo ugdymo mokyklose;

10.6. tėvas ar motina atlieka tikrąją karinę tarnybą;

10.7. vidutinės pajamos vienam šeimos nariui per mėnesį yra mažesnės nei 1,5 valstybės remiamų pajamų dydžio;

10.8. nedirba vienas (arba abu) iš tėvų (globėjų) ir registruoti Užimtumo tarnyboje.

11. Atlyginimo už maitinimą dydis nemokamas, jeigu:

11.1. Savivaldybės meras skiria privalomą ikimokyklinį ugdymą;

11.2. ugdomas vaikas yra pasitraukęs iš Ukrainos dėl Rusijos Federacijos karinių veiksmų.

12. Atlyginimo už vaikų, ugdomų pagal priešmokyklinio ugdymo programą, maitinimą (išskyrus nemokamus pietus) dydis mažinamas 50 procentų, jeigu pateikiami reikalingi patvirtinantys dokumentai, kai:

12.1. vaikui nustatytas neįgalumas;

12.2. vaiko tėvai (globėjai) pagal Lietuvos Respublikos piniginės socialinės paramos nepasiturintiems gyventojams įstatymą gauna socialinę pašalpą;

12.3. vaiką augina vienas iš tėvų, o kitas – miręs, dingęs be žinios, atlieka bausmę įkalinimo įstaigoje – ir vidutinės pajamos vienam šeimos nariui per mėnesį yra mažesnės nei 2,5 valstybės remiamų pajamų dydžio;

12.4. vaikas auga moksleivių ar studentų šeimoje, kurioje vienas iš tėvų mokosi mokymo įstaigos dieniniame skyriuje, bet ne ilgiau iki jam sukaks 29 metai;

12.5. šeima augina tris ir daugiau vaikų iki 18 metų, taip pat ir vyresnius, besimokančius bendrojo ugdymo mokyklose;

12.6. tėvas ar motina atlieka tikrąją karinę tarnybą;

12.7. vidutinės pajamos vienam šeimos nariui per mėnesį yra mažesnės nei 1,5 valstybės remiamų pajamų dydžio;

12.8. nedirba vienas (arba abu) iš tėvų (globėjų) ir registruoti Užimtumo tarnyboje.

13. Ugdymo įstaigoje leidžiama mažinti atlyginimo už maitinimą dydį, dengiant dalį vaiko maitinimo išlaidų maisto produktais pagal Ugdymo įstaigos direktoriaus patvirtintą tiekiamų produktų apskaitos tvarkos aprašą.

14. Lengvatos kompensuojamos iš Savivaldybės biudžeto lėšų. Paraiška dėl nemokamo maitinimo lėšų pateikiama Savivaldybės administracijos Apskaitos skyriui iki kiekvieno mėnesio 10 dienos.

15. Dokumentai, kurių pagrindu bus taikomos atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą lengvatos pagal šio Aprašo 10 punktą, pateikiami Ugdymo įstaigos direktoriui ar jo įgaliotam asmeniui priimant vaiką į Ugdymo įstaigą arba įgijus teisę į lengvatą ir užpildomas prašymas (žr. priedą). Pakartotinai pateikiami pasikeitusio turinio dokumentai kartą per metus iki rugsėjo 30 d. Šeimos pajamos skaičiuojamos už 3 praėjusius mėnesius iki prašymo pateikimo dienos.

16. Laiku nepateikus dokumentų, atlyginimas mokamas bendra tvarka.

17. Pateikus dokumentus, naujas atlyginimas nustatomas nuo kitos darbo dienos.

18. Tėvai (globėjai) teisės aktų nustatyta tvarka atsako už pateikiamų dokumentų ir informacijos teisingumą.

19. Atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą lengvatų taikymas įforminamas Ugdymo įstaigos direktoriaus įsakymu.

**IV SKYRIUS**

**ATLYGINIMO DYDŽIO DARŽELIO REIKMĖMS NUSTATYMAS**

20. Tėvai (globėjai), kurių vaikai ugdomi pagal ikimokyklinio ir (ar) priešmokyklinio ugdymo programas, moka 20 procentų bazinės socialinės išmokos dydžio fiksuotą mėnesinį atlyginimą, nepriklausomai nuo to, kiek dienų vaikai lankė, išskyrus:

20.1. birželio, liepos ir rugpjūčio mėnesius, jei vaikas nelanko Ugdymo įstaigos;

20.2. vaikus, kurie ugdomi grupėse, kurių modelio trukmė per dieną ne daugiau kaip 4 val.;

20.3. vaikus, kuriems Savivaldybės meras skiria privalomą ikimokyklinį ugdymą;

20.4. paskelbus karantiną ir (ar) ekstremalią situaciją, jei vaikas nelanko Ugdymo įstaigos.“

20.5. vaikus užsieniečių, pasitraukusių iš Ukrainos dėl Rusijos Federacijos karinių veiksmų.

**V SKYRIUS**

**ATLYGINIMO DYDŽIO DARŽELIO REIKMĖMS PASKIRSTYMO TVARKA**

21. Nustatyto dydžio mokestis vaikų ugdymo(-si) sąlygų gerinimui gali būti naudojamas:

21.1. bendro naudojimo ugdymo priemonėms įsigyti, vaikų kompetencijų ugdymui:

21.1.1. lavinamiesiems žaidimams;

21.1.2. metodinei ir mokslinei literatūrai;

21.1.3. vaizdinėms priemonėms;

21.1.4. žaislams;

21.1.5. sporto inventoriui;

21.1.6. kitoms pagrindinėms ir papildomoms priemonėms, reikalingoms ugdomajam procesui organizuoti.

21.2. Veiklai organizuoti grupėse:

21.2.1. renginių organizavimui;

21.2.2. atributikai lauko žaidimams;

21.2.3. vaikų sveikatos saugumo užtikrinimui;

21.2.4. vaikų žaidimų baldeliams;

21.2.5. kanceliarinių priemonių įsigijimui;

21.2.6. grupių fotonuotraukoms ir muzikos įrašams;

21.2.7. grupėse turimos technikos priežiūrai;

21.2.8. pašto išlaidų apmokėjimui, dalyvaujant respublikiniuose ir tarptautiniuose konkursuose;

21.2.9. asmens higienos ir sanitarinių-higieninių valymo priemonių įsigijimui.

21.5. Trumpalaikiam turtui bei inventoriui įsigyti:

21.5.1. indams, stalo įrankiams;

21.5.2. patalynei;

21.5.3. rankšluosčiams;

21.5.4. lauko įrenginiams;

21.5.5. baldams;

21.5.6. įvairiai technikai;

21.5.7. žaliuzėms, roletams.

22. Ugdymo lėšų negalima naudoti:

22.1. Darbuotojų darbo užmokesčiui ir su jais susijusioms išlaidoms padengti.

22.2. Darbuotojų kvalifikacijos kėlimui.

22.3. Vaikų maitinimo išlaidoms (maisto produktams) padengti.

22.4. Pratybų knygelėms įsigyti.

23. Už fiksuoto mokesčio lėšų panaudojimą atsakingas vyr. buhalteris.

24. Už vaikų ugdymo (-si) priemonių pirkimą, užsakymą ir saugojimą, jų išdavimą atsakingas direktoriaus pavaduotojas ugdymui.

25. Už priemonių higienos normoms užtikrinti pirkimą, užsakymą, saugojimą ir išdavimą atsakingas direktoriaus pavaduotojas ūkiui.

25. Lėšos pervedamos į darželio sąskaitą Nr. LT33 7300 0100 9317 8438 (banko kodas 7300).

26. Visi mokėjimai vykdomi tik pavedimu.

27. Sprendimus dėl atlyginimo dydžio darželio reikmėms surinktų lėšų panaudojimo nenumatytoms, tačiau būtinoms veikloms atlikti, priima darželio direktorius, suderinęs su Josvainių socialinio ir ugdymo centro taryba.

28. Įmokos ir skolos apskaitomos ir išieškomos Lietuvos Respublikos teisės aktų nustatyta tvarka.

**VI SKYRIUS**

**BAIGIAMOSIOS NUOSTATOS**

29. Tėvai (globėjai rūpintojai) atlyginimą už vaiko išlaikymą darželyje moka už praėjusį mėnesį ir privalo jį sumokėti iki einamojo mėnesio 20 d.

30. Jeigu tėvai (globėjai rūpintojai) atlyginimo už vaiko išlaikymą darželyje nesumoka ilgiau kaip du mėnesius, darželio direktorius turi teisę išbraukti vaiką iš darželio grupės sąrašo, prieš tai raštu įspėjęs tėvus (globėjus, rūpintojus).

31. Dokumentai (prašymai, pažymos ir kt.), kurių pagrindu taikomos atlyginimo už vaiko išlaikymą lopšelyje-darželyje mokėjimo lengvatos, teikiami socialiniam pedagogui priimant vaiką į darželį arba įgijus teisę į lengvatą. Pakartotinai dokumentai teikiami kiekvienais metais iki rugsėjo mėnesio paskutinės darbo dienos.

17. Atlyginimo už vaiko išlaikymą darželio grupėje, mokėjimo lengvatų taikymas įforminamas darželio direktoriaus įsakymu.

18. Lengvata taikoma pateikus reikiamus dokumentus už einamąjį mėnesį.

19. Laiku nepateikus dokumentų, mokestis skaičiuojamas bendra tvarka nuo kito mėnesio pirmos dienos.

20. Netekę teisės į atlyginimo mokėjimo lengvatą, tėvai (globėjai, rūpintojai) iškart privalo apie tai raštu (el. dienyno vidine žinute, trumpąja žinute) pranešti darželio direktoriui, socialiniam pedagogui ar grupės mokytojui.

21.Tėvai (globėjai, rūpintojai), nuslėpę ar pateikę neteisingus duomenis mokesčio lengvatai gauti už vaiko išlaikymą darželyje, privalo šią lengvatą grąžinti darželiui neteisėtai gautos lengvatos dydžio pinigines lėšas. Neteisėtai gautos ir negrąžintos lengvatos už vaiko išlaikymą darželyje dydžio piniginės lėšos išieškomos įstatymų nustatyta tvarka.

22. Atlyginimo už vaiko išlaikymą mokėjimo skolos iš tėvų (globėjų, rūpintojų) išieškomos Lietuvos Respublikos teisės aktų nustatyta tvarka.

23. Už atlyginimo už vaiko išlaikymą darželio ikimokyklinio ir (ar) priešmokyklinio ugdymo grupėje sumokėjimą atsako darželio direktorius ar jo įgaliotas asmuo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atlyginimo dydžio už vaikų, ugdomų pagal ikimokyklinio ir (ar) priešmokyklinio ugdymo programas, išlaikymą Josvainių socialiniame ir ugdymo centre nustatymo ir panaudojimo

tvarkos aprašo priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telefonas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ugdymo įstaigos pavadinimas)

direktoriui\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

**PRAŠYMAS**

**DĖL ATLYGINIMO UŽ MAITINIMĄ lengvatos taikymo vaikui, ugdomam pagal ikimokyklinio AR PRIEŠMOKYKLINIO ugdymo programą**

20 m. ………………d.

Prašom nuo \_\_\_\_\_\_\_\_\_\_\_\_\_\_\_ taikyti \_\_\_\_\_\_\_ procentų lengvatą už išlaikymą Ugdymo

(data)

įstaigoje mano sūnui (dukrai) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vaiko vardas, pavardė)

gim. \_\_\_\_\_\_\_\_\_\_\_\_\_\_\_\_ ir lankančiam (-ai) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_grupę, nes:

(metai, mėnuo, diena) ( grupės pavadinimas)

*Reikiamą atsakymą pažymėti ×.*

 vaikui nustatytas neįgalumas;

 vaikų tėvai (globėjai) pagal Lietuvos Respublikos piniginės socialinės paramos nepasiturintiems gyventojams įstatymą gauna socialinę pašalpą;

 vaiką augina vienas iš tėvų, o kitas – miręs, dingęs be žinios, atlieka bausmę įkalinimo įstaigoje – ir vidutinės pajamos vienam šeimos nariui per mėnesį yra mažesnės nei 2,5 valstybės remiamų pajamų dydžio;

 vaikas auga moksleivių ar studentų šeimoje, kurioje vienas iš tėvų mokosi mokymo įstaigos dieniniame skyriuje, bet ne ilgiau iki jam sukaks 29 metai;

 šeima augina tris ir daugiau vaikų iki 18 metų, taip pat ir vyresnius besimokančius bendrojo ugdymo mokyklose;

 tėvas ar motina atlieka tikrąją karinę tarnybą;

 vidutinės pajamos vienam šeimos nariui per mėnesį yra mažesnės nei 1,5 valstybės remiamų pajamų dydžio;

 nedirba vienas (arba abu) iš tėvų (globėjų, rūpintojų) ir registruoti Darbo biržoje.

Šeimos pajamos

|  |  |  |  |  |
| --- | --- | --- | --- | --- |
| Eil.  Nr. | Pajamų rūšies pavadinimas | Pajamos, Eur | | |
| Vyras | Moteris | Vaikai |
| 1 | 2 | 3 | 4 | 5 |
| 1. | Su darbo ar tarnybos santykiais susijusios pajamos, įskaitant dienpinigius, butpinigius, maistpinigius ir kitas pajamas (išskyrus asmenų iki 18 metų pajamas) |  |  |  |
| 2. | Nedarbo socialinio draudimo išmokos |  |  |  |
| 3. | Autorinis atlyginimas, pajamos, gautos iš sporto veiklos, atlikėjo veiklos |  |  |  |
| 4. | Pensijos (senatvės, netekto darbingumo, našlių ir našlaičių, socialinė ir kt.), pensijų išmokos, šalpos išmokos, socialinio draudimo senatvės arba netekto darbingumo (invalidumo) pensijų priemokos |  |  |  |
| 5. | Valstybinės ir iš kitų žinybų gautos pensijos ar pensijų išmokos |  |  |  |
| 6. | Dividendai |  |  |  |
| 7. | Palūkanos |  |  |  |
| 8. | Individualios įmonės savininko pajamos, gautos iš šios įmonės apmokestinto pelno, ir (ar) mažosios bendrijos narių, tikrosios ūkinės bendrijos ar komanditinės ūkinės bendrijos tikrųjų narių pajamos ir iš šių įmonių asmeniniams poreikiams gautos lėšos |  |  |  |
| 9. | Individualios veiklos pajamos, įskaitant pajamas, gautas verčiantis veikla pagal verslo liudijimą ir individualios veiklos vykdymo pažymą (išskyrus asmenų iki 18 metų pajamas) |  |  |  |
| 10. | Pajamos, gautos iš žemės ūkio veiklos |  |  |  |
| 11. | Išmokos žemės ūkio veiklai (tiesioginės ir kompensacinės išmokos) |  |  |  |
| 12. | Piniginės lėšos, gautos vaikui (įvaikiui) išlaikyti (alimentai) |  |  |  |
| 13. | Išmokos, mokamos pagal Lietuvos respublikos vaikų išlaikymo išmokų įstatymą |  |  |  |
| 14. | Socialinio pobūdžio pajamos |  |  |  |
| 15. | Išeitinė išmoka |  |  |  |
| 16. | Ligos, profesinės reabilitacijos, motinystės, tėvystės, vaiko priežiūros išmokos |  |  |  |
| 17. | Statutiniams valstybės tarnautojams (pareigūnams) ir krašto apsaugos sistemos kariams laikinojo nedarbingumo, nėštumo ir gimdymo atostogų, tėvystės atostogų ar atostogų vaikui prižiūrėti laikotarpiais išmokėtos išmokos |  |  |  |
| 18. | Turtinės ar neturtinės žalos atlyginimas (įskaitant periodinę ir vienkartinę netekto darbingumo kompensaciją) |  |  |  |
| 19. | Turto pardavimo pajamos, išskyrus įskaitomas į turtą |  |  |  |
| 20. | Pajamos už kilnojamojo ar nekilnojamojo daikto nuomą |  |  |  |
| 21. | Loterijų ar kitų žaidimų laimėjimai, prizai |  |  |  |
| 22. | Stipendijos |  |  |  |
| 23. | Gautos (negrąžintos) paskolos ar jų dalis |  |  |  |
| 24. | Gautos dovanų piniginės lėšos |  |  |  |
| 25. | Paveldėtos piniginės lėšos |  |  |  |
| 26. | Kitos faktiškai gautos lėšos(užsienyje ar iš užsienio valstybės gautos piniginės lėšos, grąžintos gyventojų pajamų mokesčio permokų sumos ir kt.) |  |  |  |

Šeimos pajamų apskaičiavimas:

Šeimos pajamos už praėjusius 3 mėnesius \_\_\_\_\_\_\_\_ Eur.

Šeimos narių skaičius \_\_\_\_\_ žm.

Vidutinės pajamos vienam šeimos nariui per mėnesį \_\_\_\_\_\_\_ Eur.

PRIDEDAMA:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_